  Виталий Пронин Та нуналъёсы Ижын сӥлы каризы быдэс элькунысьтымы визь погъёсты - 154 школьникъёсты.Ваньзы соос олимпиадалэн элькун люкетаз вормисе потэмын но быдэс Россиысь тужгес кужмо нылпиос пӧлын вожвылъяськемын. Пӧлысьтызы 10-эз вормисьёс но 80-эз призёръёс пӧлы шедизы.Кызьы вераз дышетонъя но наукая министр Светлана Болотникова, Россиысь олимпиадае шедемъёс элькунамы шуак 2 поллы тросгес луизы вал 2015-тӥ арын. Со дырысен визь погъёсмы йыло. Кылем арын 163 мурт Россиын кужымзэ мертаз ни, со пӧлысь 7-ез вормись но 63-ез призёр луиз вал.Удмуртиысь пиналъёс уката ӟечесь тодон-валанъёссэс возьмато география, математика, ӟуч кыл, химия, экология, экономика, технология, физкультура предметъёсъя.Дышетонъя но наукая министерство нылпиослы тодазы вайытэ: олимпиадаосын вормисе потэмъёс, элькунысьтымы вылӥ дышетскон заведениосы пыро ке, бадӟыматэм стипендия басьто: 1 сюрс 700 манет интые 5 сюрс манет.Элина Кумачёва  